Seehofer het ’n meesterplan met 63 punte vir ’n nuwe migrasiebeleid opgestel. Merkel wou nie sy punt aanvaar dat sekere asielsoekers direk by die grens tussen Beiere en Oostenryk teruggestuur kan word nie.
Ná krisisbestuur en skuiwe deur beide kampe is die stryd nou uitgestel met twee weke. Vir die terugstuur van migrante wat reeds in ander lande geregistreer is, is die CSU bereid om te wag tot ná Merkel se beraad met EU-leiers einde Junie om ’n nuwe Europese migrasiebeleid aanmekaar te timmer. Merkel mag voldoende ooreenstemming met EU-leiers bereik om ’n strenger grensbeheer in die EU moontlik te maak. Sou sy egter iets wat sy die afgelope drie jaar nie kon of wou bereik nie, nou vinnig bereik?
Dit blyk nou dat sy asielsaansoek afgekeur is, maar dat hy kon aanbly. Dit blyk ook dat hy sedertdien moontlik betrokke was by ’n rooftog met ’n mes, aanvalle op polisiebeamptes, en die groepsverkragting van ’n elfjarige by die asielsentrum waar sy familie gebly het.